О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 400
Взето с Протокол № 33 от  заседание на Общински съвет – Чепеларе, проведено на 28.09.2017 година.

ОТНОСНО: Допълване на Наредбата за реда за придобиване, управление и разпореждане с имоти и вещи – общинска собственост
Общински съвет – Чепеларе, като изслуша предложението на Кмета на Общината , Постоянната комисия по Общинска собственост, устройство на територията и инфраструктура, Постоянната комисия по Образование, култура, младежки дейности и спорт и след станалите разисквания на основание чл.21, ал.2 от Закона за местното самоуправление и местната администрация във връзка с чл.8, ал.2 от Закона за общинската собственост 
Р   Е   Ш   И:

Общински съвет – Чепеларе допълва Наредбата за реда за придобиване, управление и разпореждане с имоти и вещи – общинска собственост, като в Глава трета „Управление на имоти и вещи – общинска собственост”, Раздел първи „Управление на имоти и вещи – публична общинска собственост” добавя чл. 9 и чл. 10, както следва:

Чл. 9. (1) Общинските недвижими имоти, предоставени за управление на общинските училища, детски градини и центрове за подкрепа за личностно развитие, са публична общинска собственост.

(2) От датата на влизане в сила на акта за обявяване на държавно училище за общинско имотите - публична държавна собственост, предоставени на училището преди обявяването му за общинско, преминават в собственост на общината и стават публична общинска собственост, а вещите - държавна собственост, стават собственост на общината, финансираща училището. 

(3) Имотите и вещите по ал. 2 се предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си. 

(4) Когато седалището на училището, управляващо имотите по ал. 2, е извън територията на общината, която ги придобива, след влизането в сила на акта за обявяване на училището за общинско общината приобретател предоставя имотите за управление на финансирани от нея училища.

(5) Придобитите възмездно от общинските училища, детски градини и центрове за подкрепа за личностно развитие недвижими имоти и движими вещи са със статут на частна общинска собственост.

(6) Придобитите безвъзмездно от общинските училища, детски градини и центрове за подкрепа за личностно развитие недвижими имоти и движими вещи, както имотите и вещите, собствеността върху които им е възстановена, са собственост на училището, детската градина или центъра.

Чл. 10. (1) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, се използват за образователни, здравни, социални или хуманитарни дейности по реда на Закона за общинската собственост и Наредбата.

(2) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им за дейностите по ал. 1, могат да се ползват и за други дейности при едновременно изпълнение на следните условия: 

1. В срок от две години не е идентифицирана обществена потребност от използването им за образователни, здравни, социални или хуманитарни дейности; 

2. Налице е положително становище на министъра на образованието и науката, изготвено въз основа на оценка на образователните потребности в общината; 

3. Населеното място е с население под 5 хиляди души.
Общ брой на общинските съветници: 13

Гласували: 13
Атанас Стоев: „ЗА”




Лина Иванова: „ЗА”

Борис Георгиев: „ЗА”



Петър Лазаров: „ЗА”

Вангелина Пешинска: „ЗА”



Росица Черпокова: „ЗА”           

Гергана Качакова: „ЗА”



Румен Стрински” „ЗА”

Дияна Юрукова: „ЗА”     



Стоян Кузмов: „ЗА”

Искрен Бозов: „ЗА


”

Слава Пепеланова: „ЗА”

Кирил Кондакчиев: „ЗА”

“ЗА” 13
“ПРОТИВ” 0

“ВЪЗДЪРЖАЛ СЕ” 0
                                                                                  ПРЕДСЕДАТЕЛ НА ОБЩИНСКИ








СЪВЕТ - Ч Е П Е Л А Р Е: ……………..







                                   /РОСИЦА ЧЕРПОКОВА/
